ಜೈಲಲಿತ (ಚಲನಚಿತ್ರ)

ಜೈ ಲಲಿತಾ 2014 ರ ಕನ್ನಡ ಭಾಷೆಯ ಹಾಸ್ಯ ಚಿತ್ರವಾಗಿದ್ದು, ಇದನ್ನು ಪೊನ್ ಕುಮಾರನ್ ನಿರ್ದೇಶಿಸಿದ್ದಾರೆ. ಇದರಲ್ಲಿ ಶರಣ್, ಐಶ್ವರ್ಯ ದೇವನ್, ದಿಶಾ ಪಾಂಡೆ ಮತ್ತು ರವಿಶಂಕರ್ ಗೌಡ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಈ ಚಿತ್ರವು ಮಲಯಾಳಂನ ಮಾಯಾಮೋಹಿನಿ (2012) ಚಿತ್ರದ ರಿಮೇಕ್ ಆಗಿದ್ದು, ದಿಲೀಪ್ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ ಮತ್ತು ಜೋಸ್ ಥಾಮಸ್ ನಿರ್ದೇಶಿಸಿದ್ದಾರೆ. ಜೈ ಲಲಿತಾ 27 ಜೂನ್ 2014 ರಂದು ಬಿಡುಗಡೆಯಾಯಿತು.

ಮೊದಲು  ಶ್ರೀಮತಿ. ಜಯಲಲಿತಾ,  ಎಂಬಹೆಸರಿಟ್ಟುಕೊಂಡಿದ್ದ ಈ ಚಿತ್ರವು  ತಮಿಳುನಾಡು ಮುಖ್ಯಮಂತ್ರಿ ಜಯಲಲಿತಾ ಅವರ ಹೆಸರೂ ಅದೇ ಆಗಿದ್ದರಿಂದ ಚಿತ್ರವು ವಿವಾದಗಳನ್ನು ಎದುರಿಸಿತು. ನಂತರ ಇದನ್ನು ಜೈ ಲಲಿತಾ ಎಂದು ಮರುನಾಮಕರಣ ಮಾಡಲಾಯಿತು. ಆದರೆ, ಈ ಹೆಸರಿಗೂ ಮುಖ್ಯಮಂತ್ರಿಗೂ ಯಾವುದೇ ಸಂಬಂಧವಿಲ್ಲ ಎಂದು ಸ್ಪಷ್ಟಪಡಿಸಿರುವ ನಿರ್ದೇಶಕರು,ಅದರ ಬದಲಾಗಿ  ಶರಣ್ ನಟಿಸಬೇಕಿದ್ದ ‘ವೇಷಧಾರಿ ಮಹಿಳೆ’ಯ ಪ್ರಬಲ ಪಾತ್ರವನ್ನು ಸೂಚಿಸುತ್ತದೆ ಎಂದರು.

 ಪಾತ್ರವರ್ಗ 

 ಜಯರಾಜ್/ಜೈ ಲಲಿತಾ ಪಾತ್ರದಲ್ಲಿ ಶರಣ್
 ವಕೀಲೆ ಲಕ್ಷ್ಮೀಕಾಂತ ಪಾತ್ರದಲ್ಲಿ ರವಿಶಂಕರ್ ಗೌಡ
 ದಿಶಾ ಪಾಂಡೆ ದಿಶಾ
 ಲಲಿತಾ ಪಾತ್ರದಲ್ಲಿ ಐಶ್ವರ್ಯಾ ದೇವನ್
 ಶ್ರೀಕಂಠಯ್ಯನಾಗಿ ಟಿ.ಎಸ್.ನಾಗಾಭರಣ
 ಯೋಗಿಯಾಗಿ ಹರೀಶ್ ರಾಜ್
 ರಾಘವ್ ಪಾತ್ರದಲ್ಲಿ ಸಯಾಜಿ ಶಿಂಧೆ
 ಚಂದ್ರಕಲಾ ಮೋಹನ್

 ನಿರ್ಮಾಣ 
ವಿಷ್ಣುವರ್ಧನ ಮತ್ತು ಚಾರುಲತಾ ಚಿತ್ರದ ಯಶಸ್ಸಿನ ರುಚಿ ಕಂಡ ಪೊನ್ ಕುಮಾರನ್ ಅವರು ಮಲಯಾಳಂನ ಹಿಟ್ ಚಿತ್ರ ಮಾಯಾಮೋಹಿನಿಯನ್ನು ಕನ್ನಡಕ್ಕೆ ರೀಮೇಕ್ ಮಾಡಲು ಯೋಜಿಸಿದ್ದರು. ಅವರು ಕೆಂಪೇಗೌಡ ಚಿತ್ರದ ಸೆಟ್‌ನಲ್ಲಿರುವಾಗ ನಟ ಶರಣ್ ಅವರನ್ನು ಸಂಪರ್ಕಿಸಿ ಕಥೆಯನ್ನು ಹೇಳಿದರು. ಶರಣ್ ಆರಂಭದಲ್ಲಿ ಹೆಣ್ಣಿನ ಗೆಟಪ್ ನಲ್ಲಿ ಕಾಣಿಸಿಕೊಳ್ಳಲು ಇಷ್ಟವಿರಲಿಲ್ಲ. ನಂತರ, ಅವರು ಪಾತ್ರವನ್ನು ಒಪ್ಪಿಕೊಂಡು ಅದಕ್ಕಾಗಿ ಸುಮಾರು 11 ಕಿಲೋಗಳನ್ನು ಇಳಿಸಿದರು. ಬಾಹ್ಯ ನೋಟವನ್ನು ಸರಿಯಾಗಿ ಪಡೆಯಲು, ಅವರು ಮುಖ, ಬ್ಲೀಚಿಂಗ್ ಮತ್ತು ಥ್ರೆಡಿಂಗ್ ಸೇರಿದಂತೆ ಸೌಂದರ್ಯ ಚಿಕಿತ್ಸೆಗಳ ಮೊರೆ ಹೋದರು. ನಾಲ್ಕು ತಿಂಗಳ ಕಾಲ ಹೆಣ್ಣಿನಂತೆಯೇ ಬದುಕಿದ್ದೇನೆ ಎಂದು ಹೇಳಿಕೊಂಡ ಅವರು, ಮನೆಯಲ್ಲಿಯೇ ಇದ್ದುಕೊಂಡು ಹೆಂಡತಿಯ ಬಟ್ಟೆ ಧರಿಸಿ ಅಭ್ಯಾಸ ಮಾಡಲು ಮತ್ತು ಹೆಣ್ಣಿನ ರೀತಿನೀತಿಗಳನ್ನು ಅಳವಡಿಸಿಕೊಳ್ಳಲು ಪ್ರಯತ್ನಿಸಿದರು.

ಬೆಂಗಳೂರು, ಮೈಸೂರು ಮತ್ತು ಕರ್ನಾಟಕದ ಇತರ ಪ್ರದೇಶಗಳಲ್ಲಿ ಜೈ ಲಲಿತಾ ಚಿತ್ರೀಕರಣ ನಡೆದಿದೆ.

 ಧ್ವನಿಮುದ್ರಿಕೆ 
ಆಡಿಯೋವನ್ನು 26 ಮೇ 2014 ರಂದು ಬೆಂಗಳೂರಿನ ಹೋಟೆಲ್ ಸಿಟಾಡೆಲ್‌ನಲ್ಲಿ ಬಿಡುಗಡೆ ಮಾಡಲಾಯಿತು. ಮುಖ್ಯ ಅತಿಥಿಯಾಗಿ ಜನಪ್ರಿಯ ಸಂಗೀತ ನಿರ್ದೇಶಕ ವಿ.ಹರಿಕೃಷ್ಣ, ನಿರ್ದೇಶಕ ದಿನಕರ್ ತೂಗುದೀಪ್ ಉಪಸ್ಥಿತರಿದ್ದರು. ಚಿತ್ರದ ಧ್ವನಿಸುರುಳಿಗಾಗಿ ನಟ ಉಪೇಂದ್ರ ಮತ್ತು ನಿರ್ದೇಶಕ ಯೋಗರಾಜ್ ಭಟ್ ತಮ್ಮ ಧ್ವನಿಯನ್ನು ರೆಕಾರ್ಡ್ ಮಾಡಿದ್ದಾರೆ. ಆರು ಹಾಡುಗಳನ್ನು ಒಳಗೊಂಡಿರುವ ಶ್ರೀಧರ್ ವಿ ಸಂಭ್ರಮ್ ಸಂಗೀತ ಸಂಯೋಜಿಸಿದ್ದಾರೆ ಮತ್ತು ಎಲ್ಲಾ ಹಾಡುಗಳನ್ನು ಲೋಕೇಶ್ ಕೃಷ್ಣ ಬರೆದಿದ್ದಾರೆ.

 ಬಿಡುಗಡೆ 
ಚಿತ್ರವು 27 ಜೂನ್ 2014 ರಂದು ಬಿಡುಗಡೆಯಾಯಿತು. ವಿತರಣಾ ಹಕ್ಕುಗಳನ್ನು ನಟ ದರ್ಶನ್ ಮತ್ತು ಅವರ ಸಹೋದರ ದಿನಕರ್ ಅವರ ತೂಗುದೀಪ ಪ್ರೊಡಕ್ಷನ್ಸ್ ಪಡೆದುಕೊಂಡಿದೆ. ಜೈ ಲಲಿತಾ ಚಿತ್ರಕ್ಕೆ ಪ್ರಾದೇಶಿಕ ಸೆನ್ಸಾರ್ ಮಂಡಳಿ ಯು/ಎ ಪ್ರಮಾಣ ಪತ್ರ ನೀಡಿದೆ.

 ವಿಮರ್ಶೆಗಳು 
ಟೈಮ್ಸ್ ಆಫ್ ಇಂಡಿಯಾ 5 ರಲ್ಲಿ 3 ನಕ್ಷತ್ರಗಳನ್ನು ನೀಡಿತು ಮತ್ತು ಹೀಗೆ ಬರೆದಿದೆ, "ನಿರ್ದೇಶಕ ಪಿ ಕುಮಾರ್ ಹಾಸ್ಯವನ್ನು ಕೇಂದ್ರೀಕರಿಸಿ ಉತ್ತಮ ವಿಷಯವನ್ನು ಆಯ್ಕೆ ಮಾಡಿದ್ದಾರೆ. ಸ್ಕ್ರಿಪ್ಟ್ ಕೂಡ  ಮೆಚ್ಚುಗೆಗೆ ಅರ್ಹವಾಗಿದೆ. ಆದರೆ ಕಥೆ ತೆರೆದುಕೊಳ್ಳುತ್ತಿದ್ದಂತೆ, ಕಥೆಗೆ ಹೊಸ ತಿರುವುಗಳನ್ನು ನೀಡುವ ಹಲವಾರು ಪಾತ್ರಗಳು ಮತ್ತು ಅನುಕ್ರಮಗಳಿವೆ. ಇವೆಲ್ಲವೂ ಸ್ಕ್ರಿಪ್ಟ್‌ನ ಭಾಗವಾಗಿರುವುದರಿಂದ ಶ್ಲಾಘನೀಯವಾಗಿದ್ದರೂ, ಕಥೆಯ ಬೆಳವಣಿಗೆಗೆ ಇದ್ದಕ್ಕಿದ್ದಂತೆ ಹಲವಾರು ತಿರುವುಗಳನ್ನು ಅನುಸರಿಸುವುದು ಕಷ್ಟ. ಚಿತ್ರ ಮುಗಿದ ನಂತರ, ಪ್ರೇಕ್ಷಕರು ನಿರೂಪಣೆಯನ್ನು ಸಂಕ್ಷಿಪ್ತವಾಗಿ ಹೇಳಲು ಸ್ವಲ್ಪ ಸಮಯ ತೆಗೆದುಕೊಳ್ಳುತ್ತದೆ. ಆದರೆ ನಿರ್ದೇಶಕರು ಎಲ್ಲಾ ಸೀಕ್ವೆನ್ಸ್‌ಗಳಲ್ಲಿ ಮತ್ತು  ಸಂಭಾಷಣೆಗಳಲ್ಲಿ ಸ್ವಲ್ಪ ಮಟ್ಟಿಗೆ ಹಾಸ್ಯವನ್ನು    ಉಳಿಸಿಕೊಂಡಿದ್ದಾರೆ,  ಶರಣ್ ತಮ್ಮ  ಪಾತ್ರವನ್ನು  ಅತ್ಯುತ್ತಮವಾಗಿ ನಿರ್ವಹಿಸಿದ್ದಾರೆ" . ದಿ ನ್ಯೂ ಇಂಡಿಯನ್ ಎಕ್ಸ್‌ಪ್ರೆಸ್ ಹೀಗೆ ಬರೆದಿದೆ, "ಮಲಯಾಳಂ ಹಾಸ್ಯ ಚಿತ್ರ ಮಾಯಾಮೋಹಿನಿಯ ಈ ರಿಮೇಕ್‌ಗೆ ಪಿ ಕುಮಾರ್ ಖಂಡಿತವಾಗಿಯೂ ನ್ಯಾಯ ಸಲ್ಲಿಸಿದಂತಿದೆ. ನಿಮಗೆ ತಮಾಷೆಯು  ಕಚಗುಳಿ ಇಡುವುದು ಖಚಿತ, ಜೈ ಲಲಿತಾ ಒಂದು-ಬಾರಿ ನೋಡತಕ್ಕ ಸಿನಿಮಾ ಆಗಿದೆ".

ಡೆಕ್ಕನ್ ಕ್ರಾನಿಕಲ್ ಬರೆದರು, "ಮಹಿಳೆಯ 'ತರಹದ' ರೀತಿಯಲ್ಲಿ ಕಾಣುವ ಕಠಿಣ ಪರಿಶ್ರಮವು ಪೋಸ್ಟರ್‌ಗಳಲ್ಲಿ ಉತ್ತಮವಾಗಿ ಪ್ರತಿಫಲಿಸುತ್ತದೆ, ಇದು ಕಾರ್ಯಕ್ಷಮತೆಯ ವಿಷಯದಲ್ಲಿ ಹೆಚ್ಚು ಸಾಕಾರವಾಗಿಲ್ಲ,  ಎರಡು ಗಂಟೆಗಳ ಕಾಲ ನೋವಿನ ವೀಕ್ಷಣೆಯನ್ನಾಗಿ ಮಾಡುತ್ತದೆ. ಆದರೂ ಕೂಡ ಪ್ರೇಕ್ಷಕರನ್ನು ಥಿಯೇಟರ್‌ಗಳಿಗೆ ಸೆಳೆಯಲು ಇದು ಮತ್ತೊಮ್ಮೆ ಸರಳವಾದ ಗಿಮಿಕ್ ಆಗಿದೆ, ಆದರೆ ಚಿತ್ರಕಥೆ ಮತ್ತು ಇತರ ಪ್ರಮುಖ ಅಂಶಗಳು ಯೋಗ್ಯವಾದ ಮನರಂಜನೆಗಾಗಿ ಹುರುಳನ್ನು ಹೊಂದಿರುವುದಿಲ್ಲ." 

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 


 ಒನ್ಇಂಡಿಯಾ ಮಾಹಿತಿ 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು